|  |  |  |  |  |
| --- | --- | --- | --- | --- |
|  | |  |  |  |
| ΕΛΛΗΝΙΚΗ ΔΗΜΟΚΡΑΤΙΑΥΠΟΥΡΓΕΙΟ ΠΑΙΔΕΙΑΣ & ΘΡΗΣΚΕΥΜΑΤΩΝΠΕΡ/ΚΗ Δ/ΝΣΗ Π/ΘΜΙΑΣ & Δ/ΘΜΙΑΣ ΕΚΠ/ΣΗΣ ΑΝΑΤ. ΜΑΚΕΔΟΝΙΑΣ & ΘΡΑΚΗΣΔ/ΝΣΗ Δ/ΘΜΙΑΣ ΕΚΠ/ΣΗΣ ΡΟΔΟΠΗΣΜΟΥΣΙΚΟ ΣΧΟΛΕΙΟ ΚΟΜΟΤΗΝΗΣ | |  | Κομοτηνή | 15-05-2020 |
|  |  | |
|  |  | |
| Ταχ. Δ/νση :Πληροφορίες:Τηλέφωνο : | Π. Έλλη 6Τ.Κ. 69100 – Κομοτηνή Ιωαννάκης Ηλίας, Κεφαλίδου Μαρία  2531083647 |  |  | |
| ΘΕΜΑ: «Εισαγωγή μαθητών στην Α΄ τάξη του Μουσικού Σχολείου Κομοτηνής για το  Σχολικό έτος 2020-2021» | | | | |

Αγαπητοί γονείς και κηδεμόνες των μαθητών της Στ΄ τάξης των Δημοτικών Σχολείων του νομού Ροδόπης,

Με την παρούσα επιστολή θα θέλαμε να σας ενημερώσουμε ότι ξεκίνησαν οι εγγραφές για τις εισαγωγικές - κατατακτήριες εξετάσεις των μαθητών στην Α΄ τάξη Γυμνασίου του Μουσικού Σχολείου Κομοτηνής.

Το Μουσικό Σχολείο Κομοτηνής είναι δημόσιο σχολείο που λειτουργεί στην πόλη μας επιτυχώς εδώ και είκοσι επτά (27) χρόνια. Οι μαθητές μας λαμβάνουν πλήρη μουσική παιδεία δωρεάν, ενώ παράλληλα έχουν την ευκαιρία να συμμετέχουν και σε πλήθος καλλιτεχνικών εκδηλώσεων (μουσικές, θεατρικές, χορευτικές) ως σολίστες ή/και ως μέλη συνόλων (ορχήστρες-χορωδίες). Η μουσική καλλιέργεια συμβάλλει στην αισθητική τους ανάπτυξη, τη συναισθηματική τους εξέλιξη και τη γενικότερη διάπλαση του χαρακτήρα τους με ένα μοναδικό τρόπο.

Παράλληλα με την καλλιτεχνική παιδεία, ιδιαίτερη βαρύτητα δίνουμε και στα μαθήματα Γενικής Παιδείας, τα οποία διδάσκονται από εκπαιδευτικούς όλων των κλάδων της Δευτεροβάθμιας Εκπαίδευσης.

Περιμένουμε τις αιτήσεις σας, ηλεκτρονικά στο email: mail@gym-mous-komot.rod.sch.gr. Για περισσότερες πληροφορίες μπορείτε να καλέσετε στο 2531083647 έως τις 29 Μαΐου, τελευταία ημέρα υποβολής των αιτήσεων. Επίσης στη σελίδα του Μουσικού Σχολείου Κομοτηνής στο facebook θα βρείτε χρήσιμες πληροφορίες για το σχολείο, ενώ στον σύνδεσμο που ακολουθεί μπορείτε να παρακολουθήσετε ένα βίντεο που δημιουργήθηκε από τους εκπαιδευτικούς του σχολείου για την ενημέρωση των μαθητών της Στ΄ δημοτικού: <https://www.facebook.com/dereles777/videos/2905768412793438/>

Πιστεύουμε ότι αξίζει να δώσετε τη δυνατότητα στα παιδιά σας να αποκτήσουν αυτή την όμορφη εμπειρία, με το να γίνουν μέλη της εκπαιδευτικής – μουσικής μας οικογένειας.

Δεσμευόμαστε ότι θα δίνουμε καθημερινά τον καλύτερό μας εαυτό ως παιδαγωγοί, ώστε το κομμάτι της σχολικής ζωής των παιδιών σας να αποτελέσει για το μέλλον τους ένα ισχυρό εφόδιο ζωής.

Με τιμή,

Ο Σύλλογος εκπαιδευτικών

του Μουσικού Σχολείου Κομοτηνής